Galapaga burdopetrelo

La Galapaga burdopetrelo aŭ Galapaga petreloOni evitu konfuzon kun la Galapaga petrelo, Oceanodroma tethys, pro kio oni uzu preferinde la aldonon burdo- de Galapaga burdopetrelo. (Pterodroma phaeopygia) estas granda, longflugila marbirdo de la grupo de burdopetreloj. Tiu specio estis iam konata kiel Malhelpuga petrelo, kvankam ĵusaj taksonomiaj ŝanĝoj nuligis tiun nomon el nuna uzado. (Vidu ankaŭ la specion Havaja petrelo, el kiu tiu ĉi specio disiĝis.) La lokanoj en Galapagoj ofte nomigas tiun specion en la hispana "patapegada" (nome gluita-kruro).

La Galapaga burdopetrelo estas endemia marbirdo kiu nestumas en areoj de granda humideco en altaj teroj (ĝenerale super 200 m alte) de kvin insuloj de Galapagoj (nome insuloj San Cristóbal, Santa Cruz, Santiago, Floreana, kaj Isabela). Iam la petrela populacio estis draste tuŝita pro enmetitaj mamuloj. Tiuj enmetitaj animaloj predis kaj efikis su la nestokolonioj, konduke al taksado de tiu petrelo kiel Draste Endanĝerita en la IUCN Ruĝa Listo de Minacataj Specioj. Unu el ĉefaj minacoj kontraŭ la populacio de petreloj estas la Nigra rato (Rattus rattus), nome enmetita specio kiu estas ĉefa kaŭzo de malsukceso de ovoj kaj mortoj de petrelidoj de tiu ĉi specio. Ankaŭ enmetitaj plantoj ŝanĝis kaj malpliigis la reproduktan habitaton. La reprodukta periodo de petreloj kovras ĉirkaŭ ok monatoj de la jaro. Studo farita en 2002 montris, ke la ovodemetada periodo okazas inter marto kaj la fino de oktobro, kun pinto dum la unuaj du semajnoj de aŭgusto.

 Referencoj 




Kategorio:Petreloj
Kategorio:Procelarioformaj
Kategorio:Galapagoj
Kategorio:Endemiaj birdoj
Kategorio:Birdoj de Ameriko
Kategorio:Birdoj de Oceanio